Ֆլորա դե Պաբլո

Ֆլորա դե Պաբլո (), իսպանացի բժշկագիտության դոկտոր, մասնագիտացել է բջջային և մոլեկուլային կենսաբանության բնագավառում:

Կենսագրություն 
1975 թվականին ստացել է բժշկի որակավորում և շարունակել ուսումը Սալամանկայի համալսարանում՝ հոգեբանության ոլորտում: 1976-1979 թվականներին անցել է ավարտական պրակտիկա, իսկ նախադոկտորական պրակտիկան անցել է Սալամանկայի համալսարանի բուժական հիվանդանոցի էնդոկրինոլոգիայի ծառայության պաթոլոգիայի բաժանմունքում, որտեղ ստացել է դոկտորական աստիճան ներքին բժշկության և էնդոկրինոլոգիայի գծով: Մի քանի տարի աշխատել է Ամերիկայի Միացյալ Նահանգներում՝ որպես հետազոտող (1984-1991 և 1995-1996 թվականներին) ԱՄՆ-ի առողջապահության ազգային իստիտուտի (Բետեսդա)  և Կալիֆոռնիայի տեխնոլոգիական ինստիտուտի (Փասադենա, Կալիֆոռնիա) համար: 1982-1984 թվականներին աշխատել է Բարսելոնայի Սանտա Կրուս Սան Պաբլո հիվանդանոցի էնդոկրինոլոգիայի ծառայությունում՝ որպես բժշկի օգնական։

1991 թվականին, որպես Գիտական հետազոտությունների բարձրագույն խորհրդի Կենսաբանական հետազոտությունների կենտրոնի գիտաշխատող (, վերադարձել է Իսպանիա: 2007-2008 թվականներին Ֆլորա դե Պաբլոն եղել է Կառլոս III բժշկական ինստիտուտի տնօրեն, իսկ ներկայումս աշխատում է որպես Կենսաբանական հետազոտությունների կենտրոնի բջջային և մոլեկուլային կենսաբանության պրոֆեսոր-հետազոտող:

2001-2007 թվականներին եղել է «Կին տեխնոլոգների և հետազոտողների» ասոցիացիայի գլխավոր հիմնադիրներից և նախագահ: Ֆլորա դե Պաբլոն մտահոգված է գիտական և տեխնոլոգիական ոլորտներում աշխատող կանանց ճանաչելիության ցածր մակարդակով, ինչպես նաև բարձր պաշտոններում և որոշումների կայացման գործընթացում նրանց բացակայությամբ:

Հետազոտություններ 
1991 թվականին նա ստեղծել  է «Factores de Crecimiento en el Desarrollo de Vertebrados» հետազոտական խումբը, որը 2007 թվականից հայտնի է որպես «Laboratorio 3D: desarrollo, diferenciación, degeneración» ։ Նրա ուսումնասիրությունները հիմնականում կապված են եղել բջջային և մոլեկուլային կենսաբանության, սաղմնային զարգացման, ինսուլինի և աճի գործոնների, ինչպես նաև նեյրոգենեզի հետ: Թիմը, որը նա ղեկավարում է, ուսումնասիրում է պրոինսուլինի / ինսուլինի դերը կենտրոնական նյարդային համակարգի զարգացման գործում:

Մրցանակներ և պարգևներ 
 2001 թվական՝ «» մրցանակ, «» հոդվածի համար տրված Կանանց պատմական ուսումնասիրությունների ասոցիացիայի և Մալագայի համալսարանի կողմից:
 2003 թվական՝ Դեղագործության թագավորական ազգային ակադեմիայի ակադեմիկոս:
 2006- 2007 թվականներ՝  եղել Է «Ալիսիա Կոպլովից» հիմնադրամի ծրագրային համակարգող:
 2007- 2009 թվականներ՝  SET-Routes համալսարանի դեսպան  (ԵՄ ծրագիր, որը համակարգվում է Եվրոպական մոլեկուլային կենսաբանության լաբորատորիայի () կողմից:
 2011 և 2012 թվականներ՝ ներառված է եղել Իսպանիայի լավագույն առաջատար 100 ցանկում:
 2013 թվական` պարգևատրվել է «XIV Edition of the Ana Tutor» մրցանակով:

Հրատարակություններ 
Ավելի քան 130 հետազոտական հոդվածների համահեղինակ է:
 Ինսուլինի առկայությունը հավի ձվերի և հավի սաղմերի մեջ:
 Ինսուլինի և ինսուլինանման աճի գործոնի գեների տարբեր ձևերով արտահայտումը Քսենոպուսի ձվաբջջում և սաղմերի մեջ:
 Զարգացող CNS. Պրովինսուլինի, ինսուլինի և ինսուլինանման աճի գործոնների ազդեցության սցենար:

Ծանոթագրություններ

Արտաքին հղումներ 
 Association of Women Researchers and Technologists

Իսպանացի գիտնականներ
Սալամանկայի համալսարանի շրջանավարտներ
Իսպանացի բժշկուհիներ